Bétera es converteix en la capital mundial del trombó per segon any consecutiu
25 de Gener de 2023

L'Ajuntament de Bétera col·labora en la II edició del Congrés Internacional de Trombó que es realitzarà el 31 de març i l'1 i 2 d'abril.

Amb la volta de la II edició del Congrés Internacional CI-Tbon Bétera, la localitat valenciana es convertirà, del 31 de març al 2 d'abril de 2023, en la capital mundial del trombó. Un Congrés en el qual l'Ajuntament de Bétera, a través de la regidoria de Cultura, s'ha bolcat col·laborant activament al costat dels organitzadors Inda Bonet i Spanish Brass que a més enguany compten amb la col·laboració de Félix Gª Peñarrubia, membre de la Banda Municipal de Castelló i com no podia ser d'una altra manera, amb el Centre Artístic Musical.

“Un any més continuem col·laborant en iniciatives musicals de gran nivell com és aquest Congrés Internacional de Trombó que ens situa en el mapa i que ens permet conéixer als millors trombonistes a nivell nacional i internacional" ha destacat l'Alcaldessa de Bétera, Elia Verdevío.

En aquest sentit també s'ha pronunciat el regidor de Cultura, Manuel Chover, qui ha assenyalat "la importància de consolidar aquest Congrés i de fer de Bétera l'epicentre del Trombó durant la seua celebració".

Tots dos han volgut felicitar a Inda Bonet i a la Spanish Brass per triar el municipi per a continuar amb aquesta segona edició.

En 2023 el Congrés compta amb dos referents internacionals com són James Morrison (Austràlia) i Peter Steiner (Àustria); a més d'altres trombonistes internacionals i espanyols no menys importants, com 2i2 Quartet, Carlos Gil, Xema Borràs, Miguel José Martínez “Viriato”, Àlvaro Martínez, Vicente E. Boix, Miguel Rivera, Guillermo Báez, Juan Pardo entre altres, que ompliran els tres dies que durarà el congrés de classes, masterclass, tallers, exposicions i concerts.

A més, paral·lelament a aquestes activitats, es realitzarà la versió Júnior del CI-Tbon, dedicat als joves trombonistes menors de 13 anys, que tant d'èxit va tindre en la passada edició, i en la qual es realitzaran activitats exclusivament pensades per a ells.

Els concerts del congrés tindran lloc a l'Auditori de la Casa de la Cultura de Bétera a les 20.00h.

\- Divendres 31 de març, el trompetista i trombonista James Morrison al costat de la KI Big band dirigits per Ramon Cardo.

\- Dissabte 1 d'abril, el trombonista Peter Steiner al costat de la Banda del Centre Artístic Musical de Bétera.

\- Diumenge 2 d'abril, el grup 2i2 Quartet.